वाराणसी: कारमाइकल लाइब्रेरी भवन गिराने के मामले में सुप्रीम कोर्ट ने किरायेदारों को दी राहत  
कारमाइकल लाइब्रेरी भवन गिराने के मामले में SC ने दी राहत
सुप्रीम कोर्ट ने यूपी सरकार से सोमवार तक जवाब मांगा 
सुप्रीम कोर्ट ने मामले में यथास्थिति बनाए रखने का आदेश दिया
बनारस में काशी विश्वनाथ मंदिर के पास बने कारमाइकल लाइब्रेरी भवन गिराने के मामले में सुप्रीम कोर्ट ने किराएदारों को राहत दी है. सुप्रीम कोर्ट ने इस मामले में यथास्थिति बनाए रखने का आदेश दिया है और यूपी सरकार से सोमवार तक जवाब मांगा है. सुप्रीम कोर्ट में कुछ किराएदारों ने हाईकोर्ट के फैसले को चुनौती दी थी.
बता दें कि हाईकोर्ट ने काशी विश्वनाथ मंदिर के पास बने कारमाइकल लाइब्रेरी भवन को गिराने के लिए कहा था. याचिकाकर्ता ने अपनी याचिका में कहा कि बनारस में काशी विश्वनाथ मंदिर के नवीनीकरण के लिए अगर उनका कारमाइकल लाइब्रेरी भवन गिराया जाए तो उन्हें या तो सरकार मुआवजा दे या फिर कहीं और दुकान दी जाए.